**ΦΤΩΧΕΙΑ**

**ΟΡΙΣΜΟΣ**

* Με τον όρο **φτώχεια** αναφερόμαστε στην οικονομική κατάσταση που χαρακτηρίζεται από έλλειψη επαρκών πόρων για την ικανοποίηση βασικών ανθρώπινων αναγκών. Οι βασικές ανάγκες που ορίζει το όριο της φτώχειας διαφέρει από χώρα σε χώρα.

**ΕΙΔΗ ΦΤΩΧΕΙΑΣ**

Η φτώχεια ανάγεται να μετράται σε χρήματα και μπορεί και χωρίζεται ως εξής:

* *ΑΠΟΛΥΤΗ ΦΤΩΧΕΙΑ* είναι η κατάσταση στην οποία τα άτομα δεν κατέχουν ούτε τα στοιχειώδη αγαθά για την επιβίωση τους, όπως είναι η τροφή, το νερό, η στέγη. Η απόλυτη φτώχεια αφορά μεγάλους πληθυσμούς των αναπτυσσόμενων χωρών στην Αφρική και την Ασία, αλλά παρουσιάζεται και στις αναπτυγμένες κοινωνίες, εφόσον οι άστεγοι αποτελούν συνηθισμένο φαινόμενο όλων των Δυτικών μεγαλουπόλεων. Ο όρος αφορά τους ανθρώπους στη γη που ζουν με λιγότερο από ένα δολάριο την ημέρα.
* *ΣΧΕΤΙΚΗ ΦΤΩΧΕΙΑ* είναι η κατάσταση στην οποία τα άτομα διαθέτουν ένα βασικό εισόδημα που εξασφαλίζει την επιβίωσή τους, δεν καλύπτει όμως τις βασικές τους ανάγκες όπως αυτές προσδιορίζονται σε κάθε κοινωνία σε μια δεδομένη χρονική στιγμή και σύμφωνα με το καταναλωτικό της πρότυπο. Η κάθε κοινωνία καθορίζει επομένως τα όρια της σχετικής φτώχειας και ορίζει κάθε φορά τις βασικές ανάγκες.

**ΑΙΤΙΑ ΦΤΩΧΕΙΑΣ**

1. Απουσία επαρκών υποδομών
2. Κυβερνητική διαφθορά
3. Κακή λειτουργία του κράτους ή απουσία δημοκρατίας
4. Έλλειψη κοινωνικής συνοχής και αλληλεγγύης
5. Εγκληματικότητα
6. Φυσικές καταστροφές
7. Κλίμα και φυσικοί πόροι
8. Ιστορικοί παράγοντες όπως η αποικιοκρατία
9. Υπερπληθυσμός
10. Πόλεμος, εμφύλιες διαμάχες και συγκρούσεις
11. Έλλειψη εκπαίδευσης και κοινωνικών δεξιοτήτων
12. Εκμετάλλευση των φτωχών από τους πλούσιους
13. Υπερκατανάλωση και διατροφικές επιλογές του Δυτικού κόσμου
14. Πολιτιστικοί παράγοντες: η φτώχεια σχετίζεται με πρότυπα ζωής επίκτητα ή κληρονομικά.
15. Ατομικές πεποιθήσεις και επιλογές
16. Αρρώστιες όπως ελονοσία, φυματίωση, μηνιγγίτιδα…
17. Κοινωνικές διακρίσεις κάθε είδους
18. Κερδοσκοπία στα βασικά αγαθά
19. Ανεπαρκής ζήτηση για εργασία, μακροχρόνια ανεργία και ανεργία των νέων

**ΣΥΝΕΠΕΙΕΣ ΦΤΩΧΕΙΑΣ ΣΕ ΑΤΟΜΙΚΟ-ΕΘΝΙΚΟ ΕΠΙΠΕΔΟ**

1. Πείνα-υποσιτισμός-θάνατος
2. Απουσία υγιεινής
3. Ασθένειες και αναπηρίες-χαμηλό επίπεδο υγειονομικής περίθαλψης
4. Υψηλή εγκληματικότητα
5. Αυξημένες αυτοκτονίες
6. Αυξημένη επίπτωση κοινωνικής και πολιτικής βίας:

* Δικτατορίες
* Τρομοκρατία
* Πόλεμος
* Γενοκτονίες

1. Έλλειψη στέγασης
2. Απώλεια ενεργού πληθυσμού λόγω μετανάστευσης
3. Αυξημένη έκθεση σε θανάτους λόγω φυσικών καταστροφών
4. Αυξημένες κοινωνικές διακρίσεις-κοινωνικός αποκλεισμός
5. Κατάχρηση εξαρτησιογόνων ουσιών
6. Χαμηλό προσδόκιμο επιβίωσης
7. Κατάθλιψη
8. Νεανική παραβατικότητα και εγκληματικότητα

**ΤΡΟΠΟΙ ΑΝΤΙΜΕΤΩΠΙΣΗΣ ΦΤΩΧΕΙΑΣ**

 Για να αντιμετωπίσουμε και να εξαλείψουμε, όσο το δυνατόν μπορούμε, το φαινόμενο, οφείλουμε να δράσουμε τόσο ατομικά όσο και σαν κράτος με την παροχή διάφορων ευκαιριών στα άτομα που υποφέρουν.

1. Συνεργασία με τα υπόλοιπα μέλη της κοινωνίας, μέσω διάφορων εκδηλώσεων που θα στηρίξουν τα άτομα τα οποία υποφέρουν από αυτό το πρόβλημα. • διοργάνωση συσσιτίων για την συγκέντρωση τροφίμων και την τροφοδότηση τους. • Δωρεές τόσο από την εκκλησία όσο και από τις προσφορές των απλών πολιτών.
2. δράση των κρατών • μεταρρυθμίσεις για την εξάλειψη της παιδικής και οικογενειακής φτώχειας, για την αντιμετώπιση των προβλημάτων ευπαθών ομάδων, για την εξάλειψη του οικονομικού αποκλεισμού, για την πρόσβαση όλων στην αγορά εργασίας και για την ενεργή ενσωμάτωση τους στην εργασία με σκοπό την απόκτηση μιας αξιοπρεπούς ζωής.

## Φτώχεια στην ΕΕ και στην Ελλάδα

Στην ΕΕ η σχετική φτώχεια ορίζεται ως το ποσοστό του πληθυσμού που ζει με εισόδημα χαμηλότερο από 60% του διάμεσου εισοδήματος στην χώρα. Στην Ελλάδα αυτό το ποσοστό υπερβαίνει το 20%. Η περιφέρεια με την μεγαλύτερη φτώχεια είναι η Ήπειρος με την Ανατολική Μακεδονία - Θράκη να ακολουθούν από κοντά. Οι περιφέρειες με την χαμηλότερη φτώχεια είναι η Αττική και η Κρήτη.

Ο κίνδυνος φτώχειας είναι μεγαλύτερος για τα άτομα χαμηλού εκπαιδευτικού επιπέδου και για τα νοικοκυριά με μεγάλο αριθμό ανθρώπων.

Η φτώχεια σε ατομικό επίπεδο μπορεί να σχετίζεται με τη χαμηλή συνταξιοδότηση, την ανεργία ή την αεργία (εθελοντική μη άσκηση επαγγέλματος) Το επίπεδο της ανεργίας μιας χώρας φαίνεται να είναι επίσης δείκτης της γενικής φτώχειας (στην Ελλάδα η ανεργία το 2011 είναι περίπου 14,3%).

1)Το **διάμεσο εισόδημα** ενός πληθυσμού είναι το εισόδημα του προσώπου εκείνου, που στέκεται στο μέσον της ακολουθίας, αν υποθέσουμε ότι στοιχίζουμε σε αύξουσα—με βάση το εισόδημά τους—ακολουθία όλα τα μέλη του πληθυσμού. Έτσι, το 50% του πληθυσμού βρίσκεται κάτω από το διάμεσο εισόδημα, και το υπόλοιπο 50% βρίσκεται πάνω από το διάμεσο εισόδημα.

**Αρνητική πρωτιά της Ελλάδας στη φτώχεια**

Αντιμέτωποι με τον κίνδυνο της φτώχειας και του κοινωνικού αποκλεισμού βρίσκονται περισσότεροι από 3 στους 10 Έλληνες, με τη χώρα μας να καταλαμβάνει, μαζί με την Ισπανία, την Ιρλανδία, την Ιταλία και την Ουγγαρία την πρώτη θέση στα επίπεδα φτώχειας στο πλαίσιο της Ευρωπαϊκής Ένωσης. Η έκθεση της Κομισιόν για την απασχόληση και τις κοινωνικές εξελίξεις το 2014 επισημαίνει ότι χώρες που παρέχουν υψηλής ποιότητας απασχόληση και αποτελεσματική κοινωνική προστασία και επενδύουν στο ανθρώπινο κεφάλαιο, αποδεικνύονται περισσότερο ανθεκτικές στην οικονομική κρίση. Μια τέτοια χώρα δεν είναι βέβαια η Ελλάδα. Αντιθέτως, συγκαταλέγεται μεταξύ των κρατών-μελών, που το υψηλό ποσοστό του πληθυσμού το οποίο βρισκόταν στα όρια της φτώχειας το 2008 (28,1%) αυξήθηκε επικίνδυνα κατά τη διάρκεια της κρίσης, αγγίζοντας το 35,7% το 2013. Αντίστοιχα, παρατηρείται αύξηση του ποσοστού των Ελλήνων που αντιμετωπίζουν σοβαρό πρόβλημα στη χρήση βασικών αγαθών, από 11,2% το 2008, σε 20,3% το 2013. Η ανεργία, η ανεργία των νέων και η μακροχρόνια ανεργία είναι δείκτες που επίσης δείχνουν δραματική επιδείνωση της κατάστασης στην Ελλάδα εν μέσω κρίσης. Σύμφωνα με την έκθεση που παρουσιάστηκε στις 15-1-15, στις Βρυξέλλες, η μακροχρόνια ανεργία αυξήθηκε στην Ελλάδα από 3,7% το 2008 σε 18,6% το 2013 και το ποσοστό απασχόλησης στον οικονομικά ενεργά πληθυσμό (25-64 ετών) μειώθηκε την ίδια περίοδο από 61,9% σε 49,3%. Η επιδείνωση της ανεργίας από το 2008 είχε ακόμη ως αποτέλεσμα να αυξηθούν τα ποσοστά των νοικοκυριών χωρίς εισόδημα από την εργασία, κυρίως στην Ελλάδα, την Ισπανία, τη Λιθουανία και την Ιρλανδία. Εξάλλου, στην Ιρλανδία, την Ισπανία και την Ελλάδα σημειώθηκαν τα υψηλότερα ποσοστά νέων που είτε παρέμειναν είτε επέστρεψαν για να μείνουν με τους γονείς τους λόγω οικονομικών δυσχερειών.

Από την έκθεση προκύπτει, επίσης, ότι οι μειώσεις των επενδύσεων στην Παιδεία ήταν μεγάλες στη Ρουμανία (κατά 40%), στην Ουγγαρία (πάνω από 30%) αλλά και στην Ελλάδα, στη Μεγάλη Βρετανία, στη Λεττονία, στην Ιταλία και στην Πορτογαλία (περίπου 20%). Παράλληλα, και ενώ σε πολλές χώρες παρατηρήθηκε αύξηση της συμμετοχής ή επιστροφή μέρους των ανέργων στην εκπαίδευση, στην Ελλάδα η συμμετοχή στην παιδεία παρέμεινε αμετάβλητη στη διάρκεια της κρίσης (μαζί με Ιταλία, Ρουμανία Τσεχία και Σλοβακία).

Η κρίση «χτύπησε» και τις εργασιακές σχέσεις. Συγκεκριμένα, η έκθεση δείχνει ότι από το 2008, το ποσοστό των Ευρωπαίων εργαζομένων που καλύπτονται από συλλογικές συμβάσεις μειώθηκε από 66% το 2007, σε 60% το 2012, ενώ ιδιαίτερα σημαντικές ήταν οι μειώσεις στην Πορτογαλία, την Ελλάδα και την Ισπανία, σημειώνει η Επιτροπή. Στην Ελλάδα, στην Ισπανία, στη Γαλλία και στην Ιταλία τα ποσοστά μετάβασης από τη μερική απασχόληση σε μόνιμες θέσεις εργασίας ήταν από τα χαμηλότερα στην Ε.Ε. στη διάρκεια της κρίσης, ενώ στην Ελλάδα και στην Πορτογαλία το 25% των απασχολούμενων που εργάζονταν με καθεστώς μερικής απασχόλησης βρέθηκαν άνεργο τον επόμενο χρόνο.

**ΦΤΩΧΕΙΑ ΣΤΟΝ ΚΟΣΜΟ**

Από τα 5,7 δισεκατομμύρια ανθρώπους που ζουν τώρα στον πλανήτη μας, υπολογίζεται ότι 1,3 δισεκατομμύριο ζουν μέσα στη φτώχεια. Η φτώχεια πλήττει άτομα και οικογένειες σε κάθε μέρος του κόσμου, αλλά η πλειονότητα των πιο φτωχών ανθρώπων ζουν στον αναπτυσσόμενο κόσμο, όπου αποτελούν το ένα τρίτο του πληθυσμού. Αριθμητικά, ο μεγαλύτερος αριθμός πάμφτωχων ανθρώπων, περίπου οι μισοί από το σύνολο των φτωχών, ζουν στη Νότια Ασία, που είναι η εστία του 30% του παγκόσμιου πληθυσμού. Ένα άλλο 25% του συνόλου των φτωχών ζουν στην Ανατολική Ασία.

Η μεγαλύτερη συγκέντρωση ακραίας φτώχειας σημειώνεται στην Αφρική, ιδιαίτερα στη ζώνη των χωρών νότια της Ερήμου Σαχάρας. Η Αφρική έχει γύρω στο 16% των φτωχών του κόσμου – αλλά οι μισοί απ' όλους τους Αφρικανούς είναι φτωχοί.

Σε παγκόσμια κλίμακα, η φτώχεια είναι αγροτικό πρόβλημα, αφού το 80% των φτωχών του κόσμου ζουν σε αγροτικές περιοχές. Οι φτωχές χώρες είναι αγροτικές χώρες, και ο λαός τους εξαρτάται από τη γεωργία για δουλειά και εισόδημα. Αλλά με τον πληθυσμό να αυξάνει και τους περισσότερους φτωχούς των αγροτικών περιοχών να είναι άκληροι ή να έχουν χτήματα τόσο μικρά που δεν αποδίδουν αρκετό εισόδημα, οι δημογραφικές στατιστικές της φτώχειας αλλάζουν με γοργό ρυθμό. Δελεασμένοι από τις προοπτικές για τροφή, δουλειά, υπηρεσίες και ευκαιρίες, όλο και περισσότεροι φτωχοί προσελκύονται σε μικρές και μεγάλες πόλεις. Οι περισσότεροι από τους μετακινούμενους στις πόλεις είναι άντρες, που αφήνουν πίσω τις γυναίκες για να φροντίζουν την οικογένεια. Έτσι, η αγροτική φτώχεια τροφοδοτεί την αστική φτώχεια.

Γύρω στα 300 εκατομμύρια αστοί στις αναπτυσσόμενες χώρες ζουν σήμερα μέσα στη φτώχεια, χωρίς επαρκή εισοδήματα για να ικανοποιήσουν ακόμα και τις πιο βασικές διατροφικές και στεγαστικές τους ανάγκες. Αλλά η ταχύτατη αύξηση του πληθυσμού των αστικών περιοχών έχει προκαλέσει σημαντική πίεση, όχι μόνο στην αστική υποδομή και στέγη, αλλά και στο αστικό περιβάλλον.

Τουλάχιστον 600 εκατομμύρια άνθρωποι στις αστικές περιοχές των αναπτυσσόμενων χωρών ζουν με επισφαλή υγεία και σε συνθήκες επικίνδυνες για τη ζωή. Σε μερικές πόλεις, περισσότερος από το μισό πληθυσμό ζει σε εξαθλιωμένες φτωχογειτονιές και σε αχρησιμοποίητα κτίρια όπου έχουν εγκατασταθεί παράνομα. Οι άναρχα εξαπλωμένες πόλεις του κόσμου μεταβάλλονται όλο και πιο πολύ σε πόλεις απόγνωσης για όλο και μεγαλύτερο μέρος της ανθρωπότητας, σύμφωνα με το Κέντρο για τους Ανθρώπινους Οικισμούς των Ηνωμένων Εθνών (UNCHS).

Οι συνέπειες καταγράφονται δραματικά στους αριθμούς και στα πρόσωπα των άστεγων των πόλεων, ακόμα και στις πλούσιες κοινωνίες. Σύμφωνα με την εφημερίδα *NEW YORK TIMES*, πάνω από το 20% του πληθυσμού της ευρύτερης αστικής περιοχής της Νέας Υόρκης ζει κάτω από το επίπεδο της φτώχειας. Πάνω από 250.000 από τους κατοίκους της πόλης έχουν μείνει σε καταλύματα για αστέγους στη διάρκεια των τελευταίων πέντε χρόνων. Στην Ευρώπη οι πόλεις γίνονται κι εκεί, όλο και περισσότερο, "σπίτι" για τους άστεγους. Το Λονδίνο έχει γύρω στους 400.000 καταγραμμένους αστέγους, ενώ, από τις 500.000 χιλιάδες των αστέγων της Γαλλίας, σχεδόν οι 100.000 ζουν στο Παρίσι.

Η κατάσταση είναι ακόμα χειρότερη στις πόλεις των αναπτυσσόμενων χωρών, όπου πάνω από το 60% του πληθυσμού ζουν σε παράνομα κατειλημμένους οικισμούς ή σε εξαθλιωμένες φτωχογειτονιές μέσα στις πόλεις. "Στην Καλκούτα, τη Ντάκα και την Πόλη του Μεξικού, πάνω από το 25% των κατοίκων.

**Τα νεότερα θύματα της φτώχειας** τα παιδιά είναι τα πιο ευάλωτα θύματα της φτώχειας:

 Κάθε χρόνο σ' όλο τον κόσμο 13 εκατομμύρια παιδιά κάτω από πέντε χρονών πεθαίνουν από υποσιτισμό και από αρρώστιες που μπορούν εύκολα να προληφθούν.

 Γύρω στα 200 εκατομμύρια παιδιά κάτω από πέντε χρονών (δηλαδή το 36% των παιδιών αυτής της ηλικίας) υποσιτίζονται επικίνδυνα.

 Ακόμα και στην πλουσιότερη χώρα του κόσμου, τις Ηνωμένες Πολιτείες, ένα παιδί πεθαίνει κάθε 35 λεπτά από αιτίες σχετικές με τη φτώχεια, ενώ σχεδόν το ένα από κάθε τέσσερα παιδιά κάτω των έξι ετών μεγαλώνει σήμερα μέσα στη φτώχεια.

 Οι οικονομικές κακουχίες και η εκμετάλλευση εξαναγκάζουν ως και 160 εκατομμύρια παιδιά να εργάζονται.

Ενώ θα έπρεπε να είναι οι καίριοι φορείς κοινωνικής αλλαγής και τεχνολογικών καινοτομιών, οι νέοι βρίσκονται να ζουν μέσα σε μια κοινωνική ομάδα που ζώνεται από αβεβαιότητες για το μέλλον της και μαστίζεται από ανεπαρκείς δυνατότητες για αυτοπραγμάτωση – παράγοντες που τροφοδοτούν τον αποκλεισμό, την περιθωριοποίηση και τα κοινωνικά προβλήματα.

**Μια νέα επείγουσα ανάγκη**

Πώς εξηγείται μια τόσο επίμονη φτώχεια σ' έναν κόσμο που κατά τα άλλα προοδεύει; Κατά την άποψη ειδικών αναλυτών του ΟΗΕ, αποτελεί τον αρνητικό αντίκτυπο που προκάλεσαν οι αποτυχημένες αναπτυξιακές θεωρίες της δεκαετίας του 1960 περί "διαρροής του πλούτου προς τα κάτω" (trickle-down), οι διαψευσμένες ελπίδες της δεκαετίας του 1970 για μια νέα διεθνή οικονομική τάξη και η "χαμένη δεκαετία" του 1980. Σύμφωνα με την έκθεση της UNICEF για την "Πρόοδο των Εθνών το 1995", "η φτώχεια που γινόταν όλο και πιο απελπιστική ... έστησε καταστροφικές συνέργειες ταχύτατης πληθυσμιακής ανάπτυξης, αύξησης των περιβαλλοντικών πιέσεων, ανερχόμενες κοινωνικές εντάσεις, και πολιτικές αστάθειες ενός είδους και μιας κλίμακας που τελικά δεν θ' αφήσουν καμιά κοινωνία ανέγγιχτη".

Η Διακήρυξη της Κοπεγχάγης για την Κοινωνική Ανάπτυξη του 1996 και το Πρόγραμμα Δράσης της Παγκόσμιας Διάσκεψης Κορυφής για την Κοινωνική Ανάπτυξη του 1996 παρότρυναν να δοθεί ιδιαίτερη προτεραιότητα στις "ανάγκες και τα δικαιώματα των γυναικών και των παιδιών, αφού συχνά αυτοί φέρουν το μεγαλύτερο φορτίο της φτώχειας, καθώς και στις ανάγκες των ευάλωτων και μειονεκτούντων ομάδων και ατόμων". Τόνιζαν ακόμα την ανάγκη να ληφθούν από τις κυβερνήσεις συγκεκριμένα μέτρα με ανθρώπινο προσανατολισμό για να ελαφρωθεί το φορτίο της φτώχειας, όπως η πρόσβαση των φτωχών στους παραγωγικούς πόρους (π.χ., πίστωση, γη, παιδεία και επαγγελματική εκπαίδευση, τεχνολογία, γνώση και πληροφόρηση) και στις δημόσιες υπηρεσίες. Ειδικότερα για τις ευάλωτες ομάδες, παρότρυναν να παρέχεται σε όλους τους ανθρώπους επαρκής οικονομική και κοινωνική προστασία στη διάρκεια ανεργίας, κακής υγείας, χηρείας, αναπηρίας και γεροντικής ηλικίας.

**Κόλλια Γεωργία**

**Πάντου Αναστασία**

**Ντερβισμπεχάι Σία**

**Καλουτά Νικόλ**

**Καραμπάτσου Αναστασία**

**Εργασία στο μάθημα της Πολιτικής & Κοινωνικής Αγωγής**

**Σχολ. έτος 2014-15**